În 1990, după căderea regimului comunist, ceea ce a dus la pierderea susținerii autorităților de către Flacăra Moreni, Timiș a revenit la Gloria Buzău care juca în Divizia B. După un sezon bun, în care în retur echipa a fost neînvinsă, a ratat promovarea la limită, în ultimul meci, în favoarea echipei Progresul Brăila. La acea dată, Timiș a dat probe la FC Lausanne-Sport și Bursaspor, dar Gloria a refuzat ofertele. În cele din urmă, Timiș a ajuns în Tunisia. Reîntors la Gloria, a petrecut încă 3 ani acolo, unde echipa sa se clasa pe locurile fruntașe în Liga a II-a. În 1996, s-a perfectat transferul său în prima ligă, la FC Argeș, club care, pe lângă o sumă de bani, a oferit Gloriei și un autovehicul marca Dacia. De la FC Argeș, a fost adus de Ilie Balaci la Al-Hilal la începutul lui 1998, dar a jucat puțin, transferându-se după 3 luni la în Kuweit.